Úradný vestník L 106 , 23/04/2002 S. 0003 - 0006



Nariadenie Komisie (ES) č. 687/2002 z 22. apríla 2002 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 578/2002 [2], najmä na jeho článok 9, Keďže: (1) S cieľom zabezpečiť jednotné používanie kombinovanej nomenklatúry pripojenej k uvedenému nariadeniu je nevyhnutné prijať opatrenia pre zatrieďovanie tovarov, o ktorom pojednáva príloha k tomuto nariadeniu. (2) Nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá z nej celkom alebo čiastočne vychádza alebo ktorá k nej pridáva akékoľvek ďalšie pododdelenie a ktorá je založená na osobitných ustanoveniach spoločenstva, s cieľom uplatňovania colných a iných opatrení týkajúcich sa obchodovania s tovarom. (3) Podľa uvedených všeobecných pravidiel sa tovar opísaný v stĺpci 1 tabuľky pripojenej k tomuto nariadeniu musí zatriediť podľa číselných znakov KN uvedených v stĺpci 2 na základe odôvodnení stanovených v stĺpci 3. (4) Je vhodné, aby záväzná informácia o nomenklatúrnom zatriedení tovaru vydaná colnými orgánmi členských štátov v súvislosti so zatrieďovaním tovarov do kombinovanej nomenklatúry, ktorá nie je v súlade s ustanoveniami tohto nariadenia, mohla byť podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992, ktorým sa zavádza colný kódex spoločenstva [3], naposledy zmenenom a doplnenom nariadením Európskeho parlamentu a Rady (ES) č. 2700/2000 [4], počas obdobia troch mesiacov. (5) Opatrenia upravené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú zatriedené v rámci kombinovanej nomenklatúry podľa číselných znakov KN vyznačených v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s ustanoveniami tohto nariadenia, sa môžu naďalej uplatňovať podľa ustanovení článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie bude záväzné vo svojej celistvosti a je priamo uplatniteľné vo všetkých členských štátoch. V Bruseli 22. apríla 2002 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 97, 13.4.2002, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Číselný znak KN | Odôvodnenie | (1) | (2) | (3) | 1.Výrobok (rozmerov d × š × v = 52,5 × 25 × 4,5 cm) určený na ukladanie chirurgických nástrojov pozostávajúci z dvoch samostatných častí vylisovaného a perforovaného plastuDve časti držia spolu, jedna na druhej kovovými príchytkami na každej strane. Horná časť má dve kovové páčkyV spodnej časti sú priehradky osobitne tvarované na ukladanie nástrojovProdukt je predkladaný bez chirurgických nástrojovPozri fotografiu A | 39269099 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 3926, 392690 a 39269099 Produkt nemožno považovať za príslušenstvo chirurgického nástroja alebo vybavenia číselného znaku KN 9018 | 2.Príručné zariadenie na zisťovanie globálnej pozície (rozmerov v × š × h = 8 × 17,3 × 6,5 cm) s displejom LCD so 16 farbami (s rozmerom diagonály obrazovky 10,4 cm) a viacerými ovládacími tlačidlami. Zariadenie má prijímač pre 12 paralelných kanálov schopný trvalo sledovať a používať 12 satelitov na výpočet a aktualizáciu pozícií, ako aj oddeliteľnú anténu a pracuje buď na batérie alebo s adaptérom 10 až 35 VDodáva sa s nasledujúcim príslušenstvom:spojovací rám, nízkoprofilová diaľková anténa, adaptér zapaľovača, kábel na aktualizáciu údajov, príručka a púzdroPozri fotografiu B | 85269190 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 8526, 852691 a 85269190 Prístroj nespĺňa podmienky sekcie II odsek B predbežných ustanovení kombinovanej nomenklatúry v tom zmysle, že nie je uvažovaný na zabudovanie do civilných lietadiel | 3.Predmet pozostávajúci z hliníkovej plošiny určenej na státie, ktorá je napojená na malé koleso vzadu. Predok je pripojený k stojanu s nastaviteľnou výškou a uzamykateľným stĺpikom riadenia. Stĺpik riadenia je vybavený malým kolieskom a držadlami na rukovätiPredmet možno zložiť v spoji medzi stĺpikom riadenia a plošinouPredmet je vhodný na jazdu pre deti aj dospelýchPozri fotografiu C | 95010090 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry poznámka 1 k triede XVII a znením číselných znakov KN 9501 a 95010090 Produkt sa považuje za hračku s kolieskami určenú na jazdu detí, dokonca aj keď ju môžu používať dospelí Znenie položky 9501 nevylučuje používanie týchto predmetov dospelými | 4.Nezložený plastový model (1:200) lietadla Boeing TM 767-300ER s rozmermi (d × š × v) 27 × 24,5 × 8 cm. Model pozostáva z nasledujúcich častí:trup alebo základná časť,2 krídla, každé s motorom,chvostové krídlo,smerové krídlo,štandard,podstavec.Podstavec a oba boky lietadla sú označené menom leteckej spoločnosti. Smerové krídlo, motory a podstavec sú označené logom leteckej spoločnostiPozri fotografiu D | 95032010 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 9503, 950320 a 95032010 Predmet je modelom zmenšenej veľkosti určeným na rekreačné účely | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------